ΕΔΕ - Ελληνική Διαβητολογική Εταιρεία

Webinar ΕΔΕ: "Διατροφή ατόμου με Σακχαρώδη Διαβήτη τύπου 1 και ινσουλινοθεραπευόμενο Σακχαρώδη Διαβήτη τύπου 2"
2022-05-11 20:00 - 21:30 (Europe/Athens)
ΘΕΜΑΤΟΛΟΓΙΑ: “Διατροφή ατόμου με Σακχαρώδη Διαβήτη τύπου 1 και ινσουλινοθεραπευόμενο Σακχαρώδη Διαβήτη τύπου 2”
Συντονιστής:

Ε. Κουή, Παιδοδιαιτολόγος, BSc, MSc, R.D., Ειδική σε θέματα Παιδικού & Νεανικού Διαβήτη.

Ομιλητής:

Μ. Καριπίδου, MSc, Κλινική Διαιτολόγος – Διατροφολόγος, Επιστημονική Συνεργάτιδα, Χαροκόπειο Πανεπιστήμιο.

Μπορείτε να παρακολουθήστε το βιντεοσκοπημένο webinar μέσω της διεύθυνσης: https://youtu.be/6GQEEOgcR1k

SUMMIT για την Καταπολέμηση της Παχυσαρκίας (12 Απριλίου 2022)
2022-04-12 00:00 - 23:59
Δελτίο Τύπου:
Στις 12 Απριλίου 2022 το SUMMIT για την Καταπολέμηση της Παχυσαρκίας που διοργανώνει η «ΣΥΜΜΑΧΙΑ για την ΚΑΤΑΠΟΛΕΜΗΣΗ ΤΗΣ ΠΑΧΥΣΑΡΚΙΑΣ».
Μεγάλος κίνδυνος για την υγεία, την οικονομία, αλλά και τον κοινωνικό ιστό αναδεικνύεται η αυξανόμενη επίπτωση της παχυσαρκίας, η οποία μπορεί να ξεκινά ακόμα και από την παιδική και εφηβική ηλικία, συνεχίζεται στην ενήλικη ζωή και πολύ συχνά οδηγεί και σε άλλα νοσήματα, όπως τα καρδιαγγειακά, ο διαβήτης τύπου ΙΙ, ο καρκίνος και άλλα.
Η καταπολέμηση της παχυσαρκίας αποτελεί θεμέλιο για την επίτευξη των παγκόσμιων στόχων για τη βιώσιμη ανάπτυξη, μέσω της μείωσης της θνησιμότητας από τα μη μεταδιδόμενα νοσήματα. Είναι μια επιδημία με εκτεταμένες συνέπειες για τα άτομα, την κοινωνία και την οικονομία και αποτελεί μια από τις σοβαρότερες προκλήσεις δημόσιας υγείας του 21ου αιώνα.
H νόσος της παχυσαρκίας είναι μια χρόνια νόσος η οποία αυξάνει τα έμμεσα ιατρικά έξοδα έως και 30% και τα άμεσα ιατρικά έξοδα έως και 39%. Με βάση μελέτη του ΟΟΣΑ (2019), η επένδυση στην καταπολέμηση της παχυσαρκίας είναι εξαιρετικά αποδοτική: για κάθε 1 δολάριο που ξοδεύεται για την πρόληψη της παχυσαρκίας δημιουργείται οικονομικό όφελος έως 6 δολάρια, που μπορεί να επενδυθεί σε άλλους τομείς της υγείας.
Για την αντιμετώπιση της παχυσαρκίας απαιτούνται πολλές παρεμβάσεις ταυτόχρονα που προϋποθέτουν πολυεπιστημονική συζήτηση και ευρεία διατομεακή δράση. Η ανάγκη αυτή οδήγησε στη δημιουργία της ΣΥΜΜΑΧΙΑΣ για την ΚΑΤΑΠΟΛΕΜΗΣΗ ΤΗΣ ΠΑΧΥΣΑΡΚΙΑΣ ενός άτυπου δικτύου επιστημονικών εταιρειών, ινστιτούτων, πανεπιστημίων, σωματείων ασθενών και άλλων οργανισμών με στόχο να συνεισφέρουν στην αντιμετώπιση του περίπλοκου αυτού χρόνιου νοσήματος με ολιστική προσέγγιση. Στη ΣΥΜΜΑΧΙΑ για την ΚΑΤΑΠΟΛΕΜΗΣΗ ΤΗΣ ΠΑΧΥΣΑΡΚΙΑΣ συμμετέχουν σήμερα 20 οργανισμοί *.
Αυτή η πολυτομεακή, σύνθετη πραγματικότητα αναδεικνύεται και στη διοργάνωση της πρώτης κοινής δράσης της ΣΥΜΜΑΧΙΑΣ, ενός SUMMIT για την Καταπολέμηση της Παχυσαρκίας, το οποίο πραγματοποιείται στις 12 Απριλίου 2022 (12-4-2022) στην Αθήνα, στην αίθουσα ΦΑΡΟΣ του ΚΠΙΣΝ με δυνατότητα φυσικής και διαδικτυακής παρακολούθησης. Στην εκδήλωση συμμετέχουν εκπρόσωποι της Ευρωπαϊκής Ένωσης, της πολιτείας, της επιστημονικής και ιατρικής κοινότητας, πανεπιστήμιων, ιδρυμάτων, εκπροσώπων της αυτοδιοίκησης αλλά και ασθενών.
Σκοπός της ΣΥΜΜΑΧΙΑΣ είναι η ανάπτυξη στοχευμένων πολιτικών και παρεμβάσεων, η σύνταξη «Οδικού Χάρτη» για την καταπολέμηση της παχυσαρκίας, αλλά και η προώθηση της επιστημονικής έρευνας.
Αποτελεί σημαντικό στόχο για την Ελλάδα να επενδύσει κατάλληλα και σε διάρκεια χρόνου για την καταπολέμηση της παχυσαρκίας και να προσεγγίσει τους παγκόσμιους στόχους βιώσιμης ανάπτυξης˙ να αναπτύξει δράσεις και παρεμβάσεις για την αναγνώριση της παχυσαρκίας ως νόσου, τη θεραπεία της, την εκπαίδευση των επαγγελματιών υγείας την εκπαίδευση και την καθοδήγηση των πολιτών. Η σωστή και έγκυρη πληροφόρηση, η εκπαίδευση των εμπλεκομένων αλλά και της ιατρικής κοινότητας αποτελεί τον μοναδικό δρόμο για την πρωτογενή και δευτερογενή πρόληψη και απαιτεί την αρωγή όλων. «Η ισχύς εν τη ενώσει».
▪ Η είσοδος στο Summit είναι ελεύθερη. Απαραίτητη η δήλωση συμμετοχής ΕΔΩ
▪ Υπάρχει δυνατότητα για παρακολούθηση στον φυσικό χώρο ή διαδικτυακά.
▪ Επισκεφθείτε την ιστοσελίδα: www.action4obesity.gr για περισσότερες πληροφορίες για το Summit.
ΤΑ ΜΕΛΗ ΤΗΣ ΣΥΜΜΑΧΙΑΣ
Ελληνική Διαβητολογική Εταιρεία | Ελληνική Ενδοκρινολογική Εταιρεία – Πανελλήνια Ένωση Ενδοκρινολόγων | Ελληνική Επιστημονική Εταιρεία Οικονομίας και Πολιτικής της Υγείας – ΕΕΕΟΠΥ | Ελληνική Εταιρεία Γενικής/Οικογενειακής Ιατρικής – ΕΛΕΓΕΙΑ | Ελληνική Εταιρεία Δημόσιας Υγείας | Ελληνική Εταιρεία Λιπιδιολογίας και Αθηροσκλήρωσης – ΕΕΛΙΑ | Ελληνική Εταιρεία Μελέτης Παχυσαρκίας, Μεταβολισμού και Διαταραχών Διατροφής – ΕΠΑΜΕΔΙ | Ελληνική Ιατρική Εταιρεία Παχυσαρκίας | Ελληνικό Ίδρυμα Καρδιολογίας – ΕΛΙΚΑΡ | Ελληνική Καρδιολογική Εταιρεία | Ελληνικό Κολλέγιο Καρδιολογίας | Ελληνικό Κολλέγιο Μεταβολικών Νοσημάτων – ΕΚΟΜΕΝ | Ελληνική Παιδιατρική Εταιρεία | Εταιρεία Γενικής / Οικογενειακής Ιατρικής Ελλάδος – ΙΠΠΟΚΡΑΤΗΣ | Εταιρεία Εσωτερικής Παθολογίας | Ιατρική Εταιρεία Αθηνών | Ινστιτούτο Κοινωνικής και Προληπτικής Ιατρικής – ΙΚΠΙ | Ινστιτούτο Μελέτης Εκπαίδευσης στην Θρόμβωση και Αντιθρομβωτική Αγωγή – ΙΜΕΘΑ | Πανελλήνιος Σύλλογος Διαιτολόγων-Διατροφολόγων | Ελληνική Ακαδημία Γενικής/Οικογενειακής Ιατρικής και Πρωτοβάθμιας Φροντίδας Υγείας | ΙΜΕΡΟΕΣΣΑ Πανελλήνιος Σύλλογος Στήριξης Ατόμων με Παχυσαρκία.

Δείτε εδώ το πρωτότυπο Δελτίο Τύπου

Webinar ΕΔΕ: "Διατροφή σε παχύσαρκο με Σακχαρώδη Διαβήτη τύπου 2"
2022-04-06 20:00 - 21:30
ΘΕΜΑΤΟΛΟΓΙΑ: “Διατροφή σε παχύσαρκο με Σακχαρώδη Διαβήτη τύπου 2”
Συντονιστής:

Ε. Κολοβέρου, PhD, Κλινική Διαιτολόγος, Διδάκτωρ Χαροκοπείου Πανεπιστημίου.

Ομιλητής:

Χ. Παξιμαδάς, Κλινικός Διαιτολόγος – Διατροφολόγος, M.Sc, Απόφοιτος Χαροκοπείου Πανεπιστημίου Αθηνών, Νοσηλευτικό Ίδρυμα Μετοχικού Ταμείου Στρατού (ΝΙΜΤΣ), Επ. Υπεύθυνος Διαιτολογικό Γραφείο Nutrimed Ζωγράφου, Ταμίας Πανελλήνιου Συλλόγου Διαιτολόγων – Διατροφολόγων.

Μπορείτε να το παρακολουθήσετε βιντεοσκοπημένο, μέσω της διεύθυνσης: https://youtu.be/tPV5iNUFcHs

Προσβλέποντας πάντα στην πολύτιμη ενεργό συμμετοχή σας.
Η Πρόεδρος της Ε.Δ.Ε.
Α. Μαυρογιαννάκη
Ο Γεν. Γραμματέας της Ε.Δ.Ε.
Κ. Μακρυλάκης

27ο Ετήσιο Σεμινάριο Συνεχιζόμενης Ιατρικής Εκπαίδευσης του Γ.Ν.Α. «Ο Ευαγγελισμός»
2022-04-04 - 2022-04-08

5o Πανελλήνιο Συνέδριο του Ελληνικού Οργανισμού Εγκεφαλικών (Κοινό Τραπέζι με ΙΜΕΘΑ
2022-03-17 - 2022-03-19
(17 – 19 Μαρτίου 2022, Crowne Plaza)
Επικοινωνούμε μαζί σας εκ μέρους του Διοικητικού Συμβουλίου του Ελληνικού Οργανισμού Εγκεφαλικών εκφράζοντας τις θερμές ευχαριστίες μας αναφορικά με την συμμετοχή της Εταιρείας σας στο 5ο Πανελλήνιο Συνέδριο που θα διεξαχθεί στις 17 – 19 Μαρτίου 2022 στο ξενοδοχείο Crowne Plaza στην Αθήνα. Το Συνέδριο θα διεξαχθεί με υβριδικό τρόπο, φυσική παρουσία προκαθορισμένου αριθμού συνέδρων στο χώρο του Συνεδρίου και ταυτόχρονη διαδικτυακή μετάδοση (live streaming)
Εδώ και χρόνια, ο Ελληνικός Οργανισμός Εγκεφαλικών έχει αναπτύξει έντονη δράση με στόχο να προάγει την ενημέρωση των Ιατρών, άλλων Επαγγελματιών Υγείας και του ευρύτερου κοινού σχετικά με τα αγγειακά εγκεφαλικά επεισόδια και μέσω αυτού να βελτιώσει την πρόληψη, αντιμετώπιση και αποκατάσταση των ασθενών με Αγγειακό Εγκεφαλικό Επεισόδιο. Tο Συνέδριό αποτελεί την κορυφαία εκδήλωση του Ελληνικού Οργανισμού Εγκεφαλικών καθώς Ομιλητές από την Ελλάδα και το εξωτερικό συμμετέχουν σε μία επιστημονική συνάντηση που είναι πυκνή σε παρουσίαση νέων επιστημονικών δεδομένων, αλληλεπίδραση και ανταλλαγή απόψεων σχετικά με όλες τις πτυχές του αγγειακού εγκεφαλικού επεισοδίου όπως η πρωτογενής πρόληψη, η αιτιολογία και η παθοφυσιολογία, η διαγνωστική προσπέλαση, η οξεία αιτιολογική και υποστηρικτική αντιμετώπιση, η δευτερογενής πρόληψη και η αποκατάσταση.
Δείτε εδώ το Επιστημονικό Πρόγραμμα του Συνεδρίου

16ο Πανελλήνιο Ιατρικό Συνέδριο Παχυσαρκίας
2022-03-17 - 2022-03-19
17 – 19 Μαρτίου 2022, Υβριδική Διεξαγωγή – Royal Olympic Athens

Αγαπητοί συνάδελφοι,

Εκ μέρους της Ελληνικής Ιατρικής Εταιρείας Παχυσαρκίας, είμαστε στην ευχάριστη θέση να σας ανακοινώσουμε το 16ο Πανελλήνιο Ιατρικό Συνέδριο Παχυσαρκίας το οποίο θα διεξαχθεί υβριδικά, (τόσο με φυσική παρουσία όσο και με διαδικτυακή παρακολούθηση) στο ξενοδοχείο Royal Olympic, στην Αθήνα, από την Πέμπτη 17 Μαρτίου έως και το Σάββατο 19 Μαρτίου 2022.
Για περισσότερες πληροφορίες μπορείτε να επισκεφθείτε την ιστοσελίδα του Συνεδρίου (www.eiepcongress2022.gr).
Σας ευχαριστούμε για την υποστήριξη και τη συνεργασία σας και προσβλέπουμε στην ενεργό συμμετοχή και παρουσία σας στο Συνέδριό μας.
Με συναδελφικούς χαιρετισμούς,
Ο Πρόεδρος της Οργανωτικής Επιτροπής
Ευθύμιος Καπάνταης
Διευθυντής Τμήματος Διαβήτη – Παχυσαρκίας – Μεταβολισμού, Ιδιωτικό Νοσοκομείο «METROPOLITAN»

Οι Συντονιστές της Επιστημονικής Επιτροπής
Λεωνίδας Λαναράς
Συντονιστής Διευθυντής Παθολογικής Κλινικής, Υπεύθυνος Διαβητολογικού Ιατρείου, Γ.Ν. Λαμίας
Αλέξανδρος Κόκκινος
Καθηγητής Παθολογίας, Α’ Προπαιδευτική Παθολογική Κλινική και Διαβητολογικό Κέντρο, Ιατρική Σχολή ΕΚΠΑ, Γ.Ν.Α. «ΛΑΪΚΟ»

1ο Διεπιστημονικό Μετεκπαιδευτικό Σεμινάριο για τον Σακχαρώδη Διαβήτη
2022-03-12 09:00 - 18:00
Αγαπητές και αγαπητοί συνάδελφοι,
Η Ελληνική Διαβητολογική Εταιρεία (ΕΔΕ), από το 1975, προάγει τη συνεχή επιμόρφωση και δια βίου εκπαίδευση και συμβάλλει σημαντικά στην ενημέρωση και εκπαίδευση των επιστημόνων, παραμένοντας ο συνδετικός κρίκος όλων των λειτουργών υγείας που έχουν ενδιαφέρον για τον Σακχαρώδη Διαβήτη. Διοργανώνει φέτος το 1ο Διεπιστημονικό Μετεκπαιδευτικό Σεμινάριο για τον Σακχαρώδη Διαβήτη, το οποίο θα διεξαχθεί διαδικτυακά, στα πλαίσια της υγειονομικής κρίσης COVID-19.
Ο Σακχαρώδης Διαβήτης παραμένει παγκόσμια επιδημία και τα άτομα με Σακχαρώδη Διαβήτη χρήζουν ιδιαίτερης φροντίδας, με το δεδομένο των οξέων αλλά και των χρόνιων επιπλοκών που αντιμετωπίζουν. Το Διεπιστημονικό Μετεκπαιδευτικό Σεμινάριο απευθύνεται σε νέους επιστήμονες – λειτουργούς υγείας όλου του φάσματος των επιστημών που έχουν ιδιαίτερο ενδιαφέρον για τον Σακχαρώδη Διαβήτη. Συγκεκριμένα, απευθύνεται σε διαιτολόγους-διατροφολόγους, νοσηλευτικό προσωπικό, επισκέπτες υγείας αλλά και νέους ιατρούς.
Σκοπός του Σεμιναρίου είναι η εκπαίδευση και η ενημέρωση σε θέματα που σχετίζονται με τον Σακχαρώδη Διαβήτη και τα οποία αναφέρονται στις επί μέρους ειδικεύσεις τους. Στόχος είναι ο συγκερασμός των επιστημονικών δεδομένων με την καθημερινή κλινική πρακτική διαχείρισης και αντιμετώπισης των ατόμων αυτών. Θα πραγματοποιηθούν ομιλίες σε θέματα διατροφής, τα οποία αφορούν τα άτομα με Σακχαρώδη Διαβήτη. Επιπρόσθετα, ο τρόπος διατροφής παίζει σημαντικό ρόλο στην πρόληψη του Σακχαρώδους Διαβήτη, όπως έχει διαπιστωθεί σε πολλές μακροχρόνιες μελέτες. Κατά συνέπεια, έχει πολύ μεγάλη σημασία η σωστή ενημέρωση και εκπαίδευση όλου του πληθυσμού στον τρόπο διατροφής του. Επιπλέον, το πρόγραμμα περιλαμβάνει ενημερωτικές ομιλίες αλλά και εκπαίδευση σε συσκευές μέτρησης σακχάρου – σε συσκευές χορήγησης ινσουλίνης – άλλες ενέσιμες αντιδιαβητικές αγωγές αλλά και σε εφαρμογή νέων τεχνολογιών. Γνωρίζοντας την τεράστια σημασία της ορθής πρακτικής διαχείρισης των διαβητικών ατόμων, θα δοθεί ιδιαίτερη έμφαση σε θέματα της καθημερινής κλινικής πρακτικής.
Σας προσκαλούμε να το παρακολουθήσετε, το Σάββατο 12 Μαρτίου 2022 (09:00 – 18:00) και ευελπιστούμε ότι ακόμη και με τις παρούσες συνθήκες υγειονομικής κρίσης, θα διατηρηθεί η βέλτιστη αλληλεπίδραση μεταξύ των συμμετεχόντων, ώστε να ευοδωθεί ο στόχος αυτού του Διεπιστημονικού Μετεκπαιδευτικού Σεμιναρίου.
Με εκτίμηση
Η Πρόεδρος της Ελληνικής Διαβητολογικής Εταιρείας
Δρ. Αναστασία Μαυρογιαννάκη

Επιστημονικό Πρόγραμμα

Μέρος Α: «Σακχαρώδης Διαβήτης: Διάγνωση – Θεραπεία – Διατροφή» – ώρες 09.00 – 14.00

ΠΡΟΓΡΑΜΜΑ 1ου WEBINAR

Μέρος Β: «Σακχαρώδης Διαβήτης: Εκπαίδευση ατόμων με ΣΔ – Νοσηλευτική φροντίδα» – ώρες 15.00 – 18.00

ΠΡΟΓΡΑΜΜΑ 2ου WEBINAR

Webinar ΕΔΕ "Εκπαίδευση - Προσέγγιση των ατόμων με σακχαρώδη διαβήτη"
2022-03-02 20:00 - 21:30
Αγαπητοί συνάδελφοι,
Την Τετάρτη 2/3/2022, στις 20:00, πραγματοποιήθηκε το webinar της Ελληνικής Διαβητολογικής Εταιρείας στο πλαίσιο των μετεκπαιδευτικών της μαθημάτων μέσω διαδικτύου.
Θέμα Webinar: “Εκπαίδευση – Προσέγγιση των ατόμων με σακχαρώδη διαβήτη”
Ομιλητές:

Μ. Μπενρουμπή, Παθολόγος – Διαβητολόγος, Επιστ. Συνεργάτις, «ΕΥΡΩΚΛΙΝΙΚΗ» Αθηνών.

Δ. Ρούκας, Στρατιωτικός Ψυχίατρος, Γραμματέας Ελληνικής Εταιρείας Κλινικής Ψυχοφαρμακολογίας (ΕΛΕΨΥ).

Μπορείτε να το παρακολουθήσετε βιντεοσκοπημένο μέσω της διεύθυνσης: https://youtu.be/jM91m4R9NVQ

Προσβλέποντας πάντα στην πολύτιμη ενεργό συμμετοχή σας.

Η Πρόεδρος της Ε.Δ.Ε.
Α. Μαυρογιαννάκη
Ο Γεν. Γραμματέας της Ε.Δ.Ε.
Κ. Μακρυλάκης

6ο Παγκύπριο Διαβητολογικό Συνέδριο
2022-02-19 00:00 - 2022-02-20 23:59
19 – 20 Φεβρουαρίου 2022, στο ξενοδοχείο Atlantica Miramare, στη Λεμεσό

Επιστημονική Εκδήλωση Συνάντησης Αποφοίτων ΓΝ Πειραιά “ΤΖΑΝΕΙΟ”
2022-02-18 - 2022-02-20
Στην προσπάθεια όπως συνεχιστεί η παράδοση των τακτικών συναντήσεων των αποφοίτων του ΓΝ Πειραιά «ΤΖΑΝΕΙΟ» και κάτω από ιδιαίτερα δύσκολες συνθήκες διοργανώνουμε την καθιερωμένη επιστημονική συνάντηση των αποφοίτων, συνεργατών, εκπαιδευτών του Διαβητολογικού Κέντρου του ΓΝ Πειραιά «ΤΖΑΝΕΙΟ».
Σας προσκαλούμε να παρακολουθήσετε την επιστημονική συνάντηση με θέμα ” Ενημέρωση για το Σακχαρώδη Διαβήτη – Μεταβολικά Νοσήματα – Νέα τεχνολογικά επιτεύγματα, σύμφωνα με τις κατευθυντήριες οδηγίες 2022 ”. Το συνέδριο θα πραγματοποιηθεί στις 18 – 20 Φεβρουαρίου 2022 στο ξενοδοχείο ”ΑΜΑΛΙΑ”, Ναύπλιο.

Για το πρόγραμμα πατήστε ΕΔΩ.
Για τις εγγραφές πατήστε ΕΔΩ.

Webinar ΕΔΕ "Μέθοδοι εκτίμησης της γλυκαιμικής ρύθμισης στον σακχαρώδη διαβήτη"
2022-02-02 20:00 - 21:30
ΘΕΜΑΤΟΛΟΓΙΑ: “Μέθοδοι εκτίμησης της γλυκαιμικής ρύθμισης στον σακχαρώδη διαβήτη”
Συντονιστής:

Σ. Μπούσμπουλας, Παθολόγος – Διαβητολόγος, τ. Διευθυντής, Γ΄ Παθολογικό Τμήμα, Υπεύθυνος Διαβητολογικού Κέντρου, ΓΝ Νίκαιας Πειραιά «ΑΓ. ΠΑΝΤΕΛΕΗΜΩΝ».

Ομιλητής:

Α. Κουτσοβασίλης, MD, MSc, PhD, Παθολόγος – Διαβητολόγος, Επιμελητής Α’, Υπεύθυνος Ιατρείου Λιπιδίων, Υπεύθυνος Ιατρείου Σακχαρώδη Διαβήτη τύπου 1 & Διαβήτη Κύησης, Γ΄ Παθολογική Κλινική – Διαβητολογικό Κέντρο, ΓΝ Νίκαιας Πειραιά «ΑΓ. ΠΑΝΤΕΛΕΗΜΩΝ».

Μπορείτε να παρακολουθήσετε το βιντεοσκοπημένο webinar μέσω της διεύθυνσης: https://youtu.be/r_HCzLEGDPU
Προσβλέποντας πάντα στην πολύτιμη ενεργό συμμετοχή σας.

Η Πρόεδρος της Ε.Δ.Ε.
Α. Μαυρογιαννάκη
Ο Γεν. Γραμματέας της Ε.Δ.Ε.
Κ. Μακρυλάκης

12o Κλινικό Φροντιστήριο ΕΔΕ
2022-01-27 - 2022-01-29
Δείτε το Τελικό Επιστημονικό Πρόγραμμα

Webinar ΕΔΕ "Πρωτόκολλο παρακολούθησης των διαβητικών ατόμων"
2022-01-12 20:00 - 21:30
Αγαπητοί συνάδελφοι,
Την Τετάρτη 12/1/2022, στις 20:00, πραγματοποιήθηκε το webinar της Ελληνικής Διαβητολογικής Εταιρείας στο πλαίσιο των μετεκπαιδευτικών της μαθημάτων μέσω διαδικτύου.
Θέμα Webinar: “Πρωτόκολλο παρακολούθησης των ατόμων με σακχαρώδη διαβήτη“.
Οι εισηγητές που παρουσίασαν το διαδικτυακό σεμινάριο ήταν οι:

Ε. Διακουμοπούλου, Παθολόγος με εξειδίκευση στον Σακχαρώδη Διαβήτη, Διευθύντρια ΕΣΥ, Α ́ Προπ. Παθολογική Κλινική ΕΚΠΑ & Διαβητολογικό Κέντρο, ΓΝΑ «ΛΑΪΚΟ».
Α. Παπαζαφειροπούλου, Παθολόγος με εξειδίκευση στον Διαβήτη, PhD, MSc στη Βιοστατιστική, Επιμελήτρια Α ́, Α ́ Παθολογικό Τμήμα & Διαβητολογικό Κέντρο, ΓΝ Πειραιά «ΤΖΑΝΕΙΟ».

Μπροείτε να παρακολουθήσετε το βιντεοσκοπημένο webinar μέσω της διεύθυνσης: https://youtu.be/PWuCn81IqWM

Προσβλέποντας πάντα στην πολύτιμη ενεργό συμμετοχή σας.
Η Πρόεδρος της Ε.Δ.Ε.
Α. Μαυρογιαννάκη
Ο Γεν. Γραμματέας της Ε.Δ.Ε.
Κ. Μακρυλάκης

Ημερίδες Μεταβολισμού (26η Χρονιά): 16-18 Δεκεμβρίου 2021
2021-12-16 - 2021-12-18
Επισκεφθείτε το site της Εκδήλωσης: (Εγγραφές – Επιστημονικό Πρόγραμμα)

Τελικό Επιστημονικό Πρόγραμμα

Webinar ΕΔΕ (Τετάρτη 8/12/2021, 14:00) - Η. Μυγδάλης & Π. Τσαπόγας
2021-12-08 14:00 - 15:00
Αγαπητοί συνάδελφοι,
Την Τετάρτη 8/12/2021, στις 14.00, πραγματοποιήθηκε το webinar της Ελληνικής Διαβητολογικής Εταιρείας στο πλαίσιο των μετεκπαιδευτικών της μαθημάτων μέσω διαδικτύου.
Το θέμα του Webinar είναι: “Άνδρας 44 χρονών, εργένης, μη καπνιστής, με γνωστό ΣΔτ2 από 5/ετια σας επισκέπτεται για αιμωδία, άλγος και αδυναμία των κάτω άκρων. Η διάγνωση σας είναι διαβητική νευροπάθεια; Θα τον ελέγχατε για κάποιο άλλο νόσημα α.) Ναι β.) Όχι“.
Οι εισηγητές που παρουσίασαν το διαδικτυακό σεμινάριο είναι οι:

Η. Μυγδάλης, Παθολόγος – Διαβητολόγος, Συντονιστής Διευθυντής Β’ Παθολογικής Κλινικής & Διαβητολογικού Κέντρου, Νοσηλευτικό Ίδρυμα ΜΤΣ
Π. Τσαπόγας, Παθολόγος – Διαβητολόγος, Αν. Διευθυντής Γ ́ Παθολογικής Κλινικής, Κέντρο Μεταβολισμού και Διαβήτη, Νοσοκομείο «ΕΡΡΙΚΟΣ ΝΤΥΝΑΝ»

Μπορείτε να παρακολουθήσετε το βιντεοσκοπημένο webinar μέσω του συνδέσμου: https://youtu.be/Ne7wlzLUqxU
Προσβλέποντας πάντα στην πολύτιμη ενεργό συμμετοχή σας.
Η Πρόεδρος της Ε.Δ.Ε.
Αναστασία Μαυρογιαννάκη
Ο Υπεύθυνος του Προγράμματος
Αντώνης Αλαβέρας

Συνέδριο της Διεθνούς Ομοσπονδίας Διαβήτη "IDF 2021 Virtual Complications congress"
2021-12-06 - 2021-12-11
IDF 2021 Virtual congress
DIABETES COMPLICATIONS & COVID-19
December 6-11, 2021
Website IDF www.idf2021.org.

21ο Πανελλήνιο Συνέδριο Μεταμοσχεύσεων
2021-12-02 - 2021-12-04
Επισκεφθείτε το επίσημο site του Συνεδρίου: https://www.eem2021.gr/gr/

Εκ μέρους της Οργανωτικής και Επιστημονικής Επιτροπής, έχω την ιδιαίτερη τιμή και χαρά να σας προσκαλέσω να συμμετέχετε στο 21ο Πανελλήνιο Συνέδριο Μεταμοσχεύσεων, που θα διεξαχθεί από 2 έως 4 Δεκεμβρίου 2021,παράλληλα με την Επιστημονική Συνάντηση της Ελληνικής Νεφρολογικής Εταιρείας (2-3 Δεκεμβρίου 2021).
Το συνέδριο θα διεξαχθεί υβριδικά στο Μέγαρο Μουσικής Αθηνών.
Το επιστημονικό πρόγραμμα έχει διαμορφωθεί προκειμένου να συμπεριλάβει νεότερες επιστημονικές εξελίξεις στον τομέα των μεταμοσχεύσεων με διαλέξεις και στρογγυλά τραπέζια, τα τελευταία δεδομένα για τον εμβολιασμό έναντι του covid-19 καθώς και εκπαιδευτικά θέματα. Επιπλέον θα υπάρχουν ελεύθερες και αναρτημένες ανακοινώσεις.
Σας προσκαλούμε και πάλι να συναντηθούμε στο 21ο Συνέδριό μας, που ελπίζουμε ότι θα ανταποκριθεί στις προσδοκίες σας.
Με φιλικούς χαιρετισμούς

Ιωάννης Ν. Μπολέτης
Πρόεδρος Ελληνικής Εταιρείας Μεταμοσχεύσεων

Webinar ΕΔΕ: "Μετά την αποτυχία της διαιτητικής αγωγής με δίαιτα άσκηση και μετφορμίνη ήρθε η ώρα για έναρξη με συνδυασμό DPP4 και μετφορμίνη;"
2021-12-01 14:00 - 15:00
Αγαπητοί συνάδελφοι,
Την Τετάρτη 1/12/2021, στις 14.00, πραγματοποιείται το webinar της Ελληνικής Διαβητολογικής Εταιρείας στο πλαίσιο των μετεκπαιδευτικών της μαθημάτων μέσω διαδικτύου.
Το θέμα του Webinar είναι: “Μετά την αποτυχία της διαιτητικής αγωγής με δίαιτα άσκηση και μετφορμίνη ήρθε η ώρα για έναρξη με συνδυασμό DPP4 και μετφορμίνη; α.) Ναι β.) Όχι“.
Οι εισηγητές που θα παρουσιάσουν το διαδικτυακό σεμινάριο είναι ο κ. Σ. Παππάς, Παθολόγος – Διαβητολόγος και ο κ. Α. Μελιδώνης, Παθολόγος – Διαβητολόγος, Συντονιστής Διευθυντής, Διαβητολογικό Καρδιομεταβολικό Κέντρο «METROPOLITAN HOSPITAL».
Μπορείτε να παρακολουθήσετε το βιντεοσκοπημένο webinar μέσω της διεύθυνσης:
https://youtu.be/NxgeT07tyKQ
Προσβλέποντας πάντα στην πολύτιμη ενεργό συμμετοχή σας.
Η Πρόεδρος της Ε.Δ.Ε.
Αναστασία Μαυρογιαννάκη
Ο Υπεύθυνος του Προγράμματος
Αντώνης Αλαβέρας

Συνέδριο Ψωρίασης | 27-28 Νοεμβρίου 2021 | Εθνικό Ίδρυμα Ερευνών
2021-11-27 - 2021-11-28
Η εγγραφή σε διαδικτυακή ή δια ζώσης συμμετοχή είναι δωρεάν, ενώ θα δοθεί πιστοποιητικό παρακολούθησης με 15 μόρια Συνεχιζόμενης Ιατρικής Εκπαίδευσης.
Όσα μέλη του ΕΚΟΜΕΝ ενδιαφέρονται για το Συνέδριο μπορούν να μάθουν παραπάνω πληροφορίες και να προχωρήσουν σε εγγραφή ακολουθώντας το παρακάτω link:
https://psoriasis.welcometravel.gr/

Αξιότιμοι συνάδελφοι,
Εκ μέρους της Οργανωτικής Επιτροπής, έχω την τιμή να σας προσκαλέσω στο Συνέδριο «Ψωρίαση και Δερματικά Νοσήματα: Εν μέσω πανδημίας ενώνουμε τις δυνάμεις μας», που θα διεξαχθεί στο Εθνικό Ίδρυμα Ερευνών, 27 – 28 Νοεμβρίου 2021, με δωρεάν συμμετοχή. Το συνέδριο γίνεται κάθε χρόνο με αφορμή την Παγκόσμια Ημέρα Ψωρίασης και έχει ως βασικό στόχο να καταρρίψει τις προκαταλήψεις που σχετίζονται με την ψωρίαση και να αναδείξει τη σημασία της έγκυρης διάγνωσης.
Στην εποχή των βιολογικών παραγόντων είναι πολύ σημαντική η σωστή διάγνωση για τη σωστή θεραπεία. Με βασικό μήνυμα το «Let’s Get United», το Συνέδριο αποσκοπεί να υπογραμμίσει τη σημασία των ειδικών επιστημόνων, σε συνεργασία πάντα με τα νεότερα φάρμακα που προσφέρει η βιοτεχνολογία, για την σύνθεση εξατομικευμένης θεραπευτικής αγωγής για έκαστο περιστατικό.
Ελπίζουμε ότι μαζί θα περάσουμε αλώβητοι μέσα από την πανδημία, ακολουθώντας πάντα πιστά όλα τα υγειονομικά πρωτόκολλα για να διατηρήσουμε στο έπακρο την υγεία των ασθενών μας, και μεταδίδοντας το θετικό μήνυμα ότι υπάρχει αποτελεσματική αντιμετώπιση της ψωρίασης.
Με τιμή,
Ευαγγελία Παπαδαυίδ
Καθηγήτρια Δερματολογίας Ε.Κ.Π.Α.
Πρόεδρος του Συνεδρίου

Webinar ΕΔΕ: "Η βασική ινσουλίνη ως θεραπευτική επιλογή στον Σακχαρώδη Διαβήτη τύπου 2"
2021-11-17 14:00 - 15:00
Αγαπητοί συνάδελφοι,
Την Τετάρτη 17/11/2021, στις 14.00, πραγματοποιείται το webinar της Ελληνικής Διαβητολογικής Εταιρείας στο πλαίσιο των μετεκπαιδευτικών της μαθημάτων μέσω διαδικτύου.
Το θέμα του Webinar είναι: “Η βασική ινσουλίνη ως θεραπευτική επιλογή στον Σακχαρώδη Διαβήτη τύπου 2. α.) Ναι β.) Όχι“.
Οι εισηγητές που θα παρουσιάσουν το διαδικτυακό σεμινάριο είναι ο κ. Γ. Δημητριάδης, Ομ. Καθηγητής Παθολογίας & Μεταβολικών Παθήσεων ΕΚΠΑ, και ο κ. Ι. Ιωαννίδης Ι., Παθολόγος με εξειδίκευση στον Διαβήτη, Διευθυντής Α’ Παθολογικής Κλινικής, Υπεύθυνος Διαβητολογικού Κέντρου, Κωνσταντοπούλειο ΓΝ Ν. Ιωνίας – Πατησίων.
Προκειμένου να το παρακολουθήσετε δωρεάν, μπορείτε να προεγγραφείτε μέσω της διεύθυνσης: https://youtu.be/v33Orp9UkOo
Προσβλέποντας πάντα στην πολύτιμη ενεργό συμμετοχή σας.
Η Πρόεδρος της Ε.Δ.Ε.
Αναστασία Μαυρογιαννάκη
Ο Υπεύθυνος του Προγράμματος
Αντώνης Αλαβέρας

Webinar ΕΔΕ "Διαβητικός ασθενής με χρόνια αποφρακτική πνευμονοπάθεια"
2021-11-03 14:00 - 15:00
Τετάρτη 3/11/2021, 14:00
ΘΕΜΑ:
“Διαβητικός ασθενής με χρόνια αποφρακτική πνευμονοπάθεια”
Οι εισηγητές που θα παρουσιάσουν το διαδικτυακό σεμινάριο είναι ο κ. Σ. Παππάς, Παθολόγος – Διαβητολόγος και ο κ. Α. Αλαβέρας, Παθολόγος – Διαβητολόγος, τ. Διευθυντής Α’ Παθολογικής Κλινικής, Ε.Ε.Σ Κοργιαλένειο Μπενάκειο.
ΠΜπορείτε να παρακολουθήσετε το βιντεοσκοπημένο webinar μέσω της διεύθυνσης: https://youtu.be/MJFlCzaeRgo
Προσβλέποντας πάντα στην πολύτιμη ενεργό συμμετοχή σας.

Η Πρόεδρος της Ε.Δ.Ε.
Αναστασία Μαυρογιαννάκη
Ο Υπεύθυνος του Προγράμματος
Αντώνης Αλαβέρας

Επιστημονική διαδικτυακή εκδήλωση: "Εξελίξεις στο Σακχαρώδη Διαβήτη: Εφαρμογές για την Πρωτοβάθμια Φροντίδα Υγείας και για τους ειδικούς"
2021-10-30
ΕΠΙΣΤΗΜΟΝΙΚΗ ΔΙΑΔΙΚΤΥΑΚΗ ΕΚΔΗΛΩΣΗ/Web Scientific Event
“Εξελίξεις στο Σακχαρώδη Διαβήτη: Εφαρμογές για την Πρωτοβάθμια Φροντίδα Υγείας και για τους ειδικούς”
Σάββατο 30 Οκτωβρίου 2021
Δείτε εδώ το Επιστημονικό Πρόγραμμα

Επιστημονική Εκδήλωση ΕΔΕ "Εξελίξεις στον ΣΔ", Αλεξανδρούπολη, 30/10/2021
2021-10-30
Επιστημονική Εκδήλωση: «Εξελίξεις στον Σακχαρώδη Διαβήτη: Εφαρμογές για την Πρωτοβάθμια Φροντίδα Υγείας και για τους Ειδικούς»
Διαβητολογικό Κέντρο Β’ Παθολογικής Κλινικής ΔΠΘ.

5ο Πανελλήνιο Συνέδριο Επισκεπτών Υγείας
2021-10-22 - 2021-10-24
Το 5o Πανελλήνιο Συνέδριο Ε.Ε.Υ. θα λάβει χώρα 22-24 ΟΚΤ 2021 υπό την αιγίδα του Ι.Σ.Α., της Ελληνικής Αντικαρκινικής Εταιρείας, της Ανοσολογικής Εταιρείας, της Ελληνικής Γεροντολογικής και Γηριατρικής Εταιρείας καθώς και της Ελληνικής Ιατρικής Εταιρείας Παχυσαρκίας.
Σας περιμένουμε να ανταλλάξουμε τις επιστημονικές μας απόψεις για την αποτύπωση της πανδημίας καθώς και το παρόν και το μέλλον της κοινοτικής και δημόσιας υγείας.
Επισκεφθείτε το site του συνεδρίου

Εκπαιδευτικό Σεμινάριο ΕΔΕ (Ηράκλειο, 22-23/10/2021): "Σακχαρώδης Διαβήτης: Από τη θεωρητική γνώση στην κλινική εφαρμογή των σύγχρονων Κατευθυντήριων Οδηγιών"
2021-10-22 - 2021-10-23
Εκπαιδευτικό Σεμινάριο ΕΔΕ (): “Σακχαρώδης Διαβήτης: Από τη θεωρητική γνώση στην κλινική εφαρμογή των σύγχρονων Κατευθυντήριων Οδηγιών”.
Δείτε εδώ το Επιστημονικό Πρόγραμμα.
Ηράκλειο, 22-23 Οκτωβρίου 2021, Ξενοδοχείο “Aquila Atlantis” – Δωρεάν Συμμετοχή

11ο Συνέδριο Ενδοκρινολογίας και Μεταβολισμού (διαδικτυακά)
2021-10-15 - 2021-10-17
Επικαιροποίηση της γνώσης και της αντιμετώπισης νοσημάτων της Ενδοκρινολογίας και του Μεταβολισμού. Παρέμβαση της Πανδημίας Covid-19
Ελληνικό Κέντρο Εκπαίδευσης Επαγγελματιών Υγείας
Διαδικτυακή Επιστημονική Εκδήλωση
15/10/2021 – 17/10/2021
Φόρμα Εγγραφής
Επιστημονικό Πρόγραμμα

6η Ημερίδα Διατροφής
2021-10-09
Διατροφικές Παρεμβάσεις στην Πρόληψη και Αντιμετώπιση των Καρδιομεταβολικών Παραγόντων Κινδύνου
Η 6η Ημερίδα Διατροφής της εταιρείας ΕΜΠΑΚΑΝ θα πραγματοποιηθεί στις 9 Οκτωβρίου στο Αμφιθέατρο του Λαϊκού Νοσοκομείου με θεματολογία που σχετίζεται με τη διατροφή στα μεταβολικά νοσήματα, αλλά και την άσκηση, την ψυχολογία και την τεχνολογία των τροφίμων.
Οι Ημερίδες Διατροφής τα προηγούμενα χρόνια αποτέλεσαν μία ευκαιρία για συνάντηση και ανταλλαγή απόψεων πάνω σε θέματα διατροφής και καρδιαγγειακού κινδύνου, για πάνω από 250 άτομα κάθε χρόνο, με ένα πολύ ζωντανό και διαδραστικό τρόπο που κάθε χρόνο συμβάλει στη μεγάλη τους επιτυχία και αποδοχή από τους συμμετέχοντες.
Η Ημερίδα θα πραγματοποιηθεί ΥΒΡΙΔΙΚΑ, με τη φυσική και ενεργή συμμετοχή των συνέδρων αλλά και την ταυτόχρονη παρακολούθησή του από Επαγγελματίες Υγείας μέσω Διαδικτύου, σε εναρμόνιση με το εξαγγελθέν Υγειονομικό Πρωτόκολλο.
Δείτε εδώ το Επιστημονικό Πρόγραμμα της Ημερίδας.
Δηλώστε τη συμμετοχή σας συμπληρώνοντας τα στοιχεία σας στην online φόρμα συμμετοχής.
Σε περίπτωση που για επιδημιολογικούς λόγους επιβληθεί από την Πολιτεία απαγόρευση συνεδρίων με φυσική παρουσία, η Ημερίδα θα πραγματοποιηθεί καθ΄ ολοκληρίαν διαδικτυακά.

Ο Πρόεδρος της Οργανωτικής Επιτροπής
Χάρης Δημοσθενόπουλος

Εκπαιδευτικό Σεμινάριο ΕΔΕ (Τρίκαλα, 8-9/10/2021): "Σακχαρώδης Διαβήτης: Από τη θεωρητική γνώση στην κλινική εφαρμογή των σύγχρονων Κατευθυντήριων Οδηγιών"
2021-10-08 - 2021-10-09
Εκπαιδευτικό Σεμινάριο ΕΔΕ: “Σακχαρώδης Διαβήτης: Από τη θεωρητική γνώση στην κλινική εφαρμογή των σύγχρονων Κατευθυντήριων Οδηγιών”.
Δείτε εδώ το Επιστημονικό Πρόγραμμα
Τρίκαλα, 8-9 Οκτωβρίου 2021, Ξενοδοχείο “Aeton Melathron” – Δωρεάν Συμμετοχή

DNSG 2021 – 38ο Διεθνές Συμπόσιο για τον Διαβήτη και τη Διατροφή», 21-24/06/2021 (web event)
2021-06-21 - 2021-06-24
Στις 21-24 Ιουνίου 2021 θα πραγματοποιηθεί το DNSG 2021 – 38ο Διεθνές Συμπόσιο για τον Διαβήτη και τη Διατροφή, διαδικτυακά φέτος λόγω της πανδημίας Covid-19.
Το συμπόσιο αποτελεί την ετήσια συνάντηση της ομάδας μελέτης για τον διαβήτη και τη διατροφή (DNSG) της Ευρωπαϊκής Ένωσης για τη μελέτη του διαβήτη (EASD), η οποία διοργανώνει κάθε χρόνο αυτό το συνέδριο για να παρουσιάσει τις τελευταίες εξελίξεις στη επιστημονική έρευνα στον τομέα των τροφίμων, της διατροφής και του διαβήτη.
Το σύνθημα του επιστημονικού προγράμματος του 2021 είναι: «Νέες προσεγγίσεις στη διατροφή και στο διαβήτη: 2021 και μετά». Το Συμπόσιο κάθε χρόνο συγκεντρώνει γιατρούς, διαιτολόγους, ερευνητές και εκπροσώπους της βιομηχανίας σε ένα επιστημονικό πρόγραμμα που περιλαμβάνει συνεδριάσεις, debates, διαλέξεις και προφορικές ανακοινώσεις και πόστερ με τη συμμετοχή νέων ερευνητών.
Είναι μία μοναδική ευκαιρία να παρακολουθήσετε το φετινό συμπόσιο από το σπίτι σας και να ενημερωθείτε για τις πιο τελευταίες εξελίξεις στο χώρο της διατροφής του διαβήτη από τους πιο διακεκριμένους επιστήμονες του χώρου.
Επίσημη σελίδα του συνεδρίου: https://dnsg2021.com/
Επισημαίνεται ότι το επόμενο συμπόσιο DNSG2022 θα πραγματοποιηθεί στην Αθήνα.

19ο Πανελλήνιο Διαβητολογικό Συνέδριο
2021-06-02 - 2021-06-05
2-5 Ιουνίου 2021, Ξενοδοχείο HILTON Athens.
Website συνεδρίου: https://www.19synedrioede2021.gr

Αξιότιμες κυρίες, Αξιότιμοι κύριοι,
Η Ελληνική Διαβητολογική Εταιρεία οργανώνει και με χαρά σας προσκαλεί στο 19ο ΠΑΝΕΛΛΗΝΙΟ ΔΙΑΒΗΤΟΛΟΓΙΚΟ ΣΥΝΕΔΡΙΟ το οποίο θα διεξαχθεί στο Ξενοδοχείο HILTON της Αθήνας από Τετάρτη 2 έως και Σάββατο 5 Ιουνίου 2021.
Το Συνέδριο θα διεξαχθεί με υβριδικό τρόπο (φυσική παρουσία & διαδικτυακή παρακολούθηση) σε πλήρη εναρμόνιση με τις Υπουργικές Αποφάσεις και τα ισχύοντα Υγειονομικά Πρωτόκολλα για τη διεξαγωγή συνεδρίων.
Σας ευχαριστούμε θερμά εκ των προτέρων για τη συμβολή σας στην επιτυχία του 19ου ΠΑΝΕΛΛΗΝΙΟΥ ΔΙΑΒΗΤΟΛΟΓΙΚΟΥ ΣΥΝΕΔΡΙΟΥ !
Για περισσότερες πληροφορίες όσον αφορά τις Οδηγίες συγγραφής και υποβολής Περιλήψεων εργασιών παρακαλούμε πατήστε εδώ.
Πληροφορίες Εγγραφής εδώ.
Εκ της Γραμματείας του Συνεδρίου
